musikk+og+opphavsrett


 * Musikk og opphavsrett.**

Det er kjekt å legge til stemningsmusikk eller lydeffekter på ting man lager; gjerne i forbindelse med ulike digitale bildefortellinger, videoer og presentasjoner – kanskje bare til bruk i klassen eller kanskje man har lyst til å publisere den på nett. Her er det mange feller å gå i, det er mye musikk som er opphavsrettslig vernet og det er derfor viktig at man har en bevisst holdning til hva man kan og ikke kan benytte.

•Du har ikke anledning til å publisere produksjoner som har brukt musikk som er opphavsrettlig beskyttet uten å få tillatelse. •Musikk du har produsert selv står du selvfølgelig fritt til å distribuere på hvilken måte du vil. •Du kan laste ned musikk til privat bruk (ikke-kommersiell bruk) der opphavsmann har lagt den tilgjengelig under lisens. I tillegg kan du laste ned musikk du har betalt for, men denne kan ikke benyttes til annet enn privat bruk. Hvis noen har lagt ut musikk ulovlig har du ikke engang rett til å laste den ned.

Bruk derfor egenprodusert musikk eller fri musikk til slikt arbeid (det kan være musikk hvor vernetiden er omme eller man kan bruke gratismusikk og søke etter musikk som har Creative Commons-lisens). Husk at CC-lisenser er ulike; i noen tilfeller kan du omarbeide musikken (remikse) mens i andre tilfeller får du bare lov til å distribuere slik den er – i alle tilfeller vil nok navngivelse av artist være obligatorisk. Sjekk derfor hvilke rettigheter som er knyttet mot musikken du laster ned (se evt denne pdf’en for mer om CC).


 * Hvor finner jeg slik musikk?**

Her er noen lenker du kan prøve //(takker twitrerne @hitthebutton og @margreta for gode tips)://

•incompetech - sjanger, stemning, nøkkelord •jamendo (CC) - ulike typer søk, men krever at du registrerer epostadressen •wikimedia sound– inndelt i kategorier og subkategorier (noe uoversiktlig) •cc wiki - liste over nettsider med musikk som har CC-lisens •Multimediabyrån (svenska skolverket) – krever innlogging, dette er kun til skolebruk (//egentlig bare til svenske skoler, men jeg antar at man kan bruke det i norske skoler også – og etter publisering kom det en hyggelig twittermelding inn som bekreftet dette).// •the freesound project - krever innlogging, tagget på tema •ljudo – lydeffekter, søk på ord